Diari Oficial de la Generalitat Valenciana


Sumari del DOGV 9643, del 19-07-2023 (2023/8158)

Anunci pel qual se sotmeten a informació pública la s sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció, ocupació de vies pecuàries i declaració d'utilitat pública, en concret, sotmesa a avaluació d'impacte ambiental, corresponents a un parc eòlic denominat «Parc eòlic Las Cabrillas II» i la seua infraestructura d'evacuació, amb potència a instal·lar 13,8 MW, situada en el terme municipal de Portell de Morella (Castelló). Expedient ATALFE/2020/20
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8158


Data del document
:   06-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * administració local
    * pla d'urbanisme

Anunci pel qual se sotmeten a informació pública la s sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció, ocupació de vies pecuàries i declaració d'utilitat pública, en concret, sotmesa a avaluació d'impacte ambiental, corresponents a un parc eòlic denominat «Parc eòlic Las Cabrillas II» i la seua infraestructura d'evacuació, amb potència a instal·lar 13,8 MW, situada en el terme municipal de Portell de Morella (Castelló). Expedient ATALFE/2020/20 [2023/8158]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- el Decret 88/2005, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana i la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries, d'ocupació de terrenys en forest d'utilitat pública i declaració d'utilitat pública, en concret, sotmesa a avaluació d'impacte ambiental, de la instal·lació elèctrica que s'indica:  
Peticionari: Med Wind Energy SL., NIF J86433462 i amb domicili social a Av. Peris i Valero, 149-1r - 46052 València.  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Tipus de central elèctrica: parc eòlic denominat Las Cabrillas II, amb potència a instal·lar 13,8 MW, incloses les seues infraestructures d'evacuació.  
Emplaçament:  
- Polígon 6 parcel·les 2, 3, 5, 9001, Polígon 7 parcel·les 8, 9, 11, 13, 14, 83, 84, 85, 9004, 9016, 9018, Polígon 8 parcel·les 25, 29, 32, 34, 35, 36, 56, 9004, 9005, 9006, 9007, Polígon 10 parcel·la 9032, Polígon 11 parcel·les 26, 128, 129, 134, 9006 del terme municipal Portell de Morella.  
Els aerogeneradors se situaran en les parcel·les:  
- Polígon 6 parcel·les 2, 5, Polígon 7 parcel·la 85 del terme municipal de Portell de Morella.  
S'ampliarà la subestació PE Embalagué que ocupa el Polígon 11 parcel·les 25, 26, 132 i 134 del terme municipal de Portell de Morella.  
En data 23.06.2021 es va sotmetre a informació pública. Se sotmet a una nova informació pública la part de les instal·lacions afectades per sol·licitud de declaració d'utilitat pública en concret i per canvis en el projecte a conseqüència de condicionats impostos per administracions públiques, organismes o empreses de servei públic o de serveis d'interés econòmic general afectades pel projecte.  
En data 02.01.2023 s'ha emés la Declaració d'Impacte Ambiental per la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Pressupost: 19.342.105,41 €  
Característiques principals de les instal·lacions sotmeses a la nova informació pública:  
- Parc eòlic de 3 aerogeneradors (CAII-01, CAII-02 i CAII-03) de 4,6 MW cadascun.  
- 3 transformadors de 5 MVA cadascun de relació de transformació 0,72/30 kV integrats cadascun a l'interior de cada aerogenerador.  
  
- Línia subterrània d'alta tensió, tensió 30 kV, amb diversos trams:  
  
§ Tram 1-1: des de CAII-03 fins a CAII-02, longitud 1.491 m, tipus cable RHZ1 18/30kV Al 1x95mm²  
§ Tram 1-2: des de CAII-02 fins a CAII-01, longitud 722 m, tipus cable RHZ1 18/30kV Al 1x240mm²  
§ Tram 1-3: des de CAII-01 fins a ST, longitud 5.498 m, tipus cable RHZ1 18/30kV Al 1x400mm²  
- Subestació ST PE Embalagué 132/12 kV, que s'amplia amb una nova posició de transformador, passant a configuració de simple barra mitjançant la instal·lació d'un nou enfangat principal equipat completament, afegint un nou transformador de potència de 132/30 kV de 20 MVA.  
Les vies pecuàries sobre les quals se sol·licita la concessió demanial d'ocupació són les següents:  
- Carrerada de la Mata de Morella a Vilafranca del Cid  
- Carrerada del Mas del Ferrer de Dalt  
- Carrerada de la Iglesuela del Cid a les Emportelles  
- Descansador de Mas de Bono  
- Carrerada del Camí dels Donatius  
Documents sotmesos a informació pública:  
- Projectes:  
o Projecte tècnic del parc eòlic Las Cabrillas II  
o Projecte d'ampliació de la subestació transformadora de 132/12 kV ST PE Embalaguer  
- Pla de restauració ambiental i paisatgístic i mesures d'integració paisatgístiques associades al projecte constructiu del parc eòlic Las Cabrillas II incloses les infraestructures d'evacuació associades  
- Memòria per a l'autorització d'ocupacions temporals en via pecuària del parc eòlic Las Cabrillas II  
- Memòria justificativa per a la sol·licitud de la declaració d'utilitat pública del parc eòlic Las Cabrillas II  
- Relació de béns i drets afectats pel projecte del parc eòlic Las Cabrillas II a Portell de Morella (Castelló)  
- Documentació cartogràfica  
Amb la finalitat que tercers que puguen considerar-se afectats per la implantació del projecte puguen posar-se en contacte directament amb Med Wind Energy, SL, es facilita la següent informació:  
Med Wind Energy, SL.  
Domicili social en Avinguda Peris i Valero, 149-1r - 46280 València  
  
Telèfon: 704 837 198  
Mail: kcmeamqgdzlea@vufwh.dic  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació descrita en l'adreça electrònica indicada o presencialment en el Servei Territorial d'Indústria, Energia i Mines, situat en C/ Cavallers, 8 de Castelló, així com dirigir al dit servei territorial les al·legacions que es consideren oportunes en el termini de trenta (30) dies hàbils comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15359&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà al as persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 6 de juliol de 2023. - El cap del Servei Territorial d'Indústria, Energia i Mines: Gerardo Nebot García.